अंबाती रायडू के भ्रष्टाचार के आरोपों पर मोहम्मद अजहरुद्दीन ने दिया जवाब - APN Live हिंदी अंबाती रायडू के भ्रष्टाचार के आरोपों पर मोहम्मद अजहरुद्दीन ने दिया जवाब - APN Live हिंदी
होम खेल अंबाती रायडू के भ्रष्टाचार के आरोपों पर मोहम्मद अजहरुद्दीन ने दिया जवाब
अंबाती रायडू के भ्रष्टाचार के आरोपों पर मोहम्मद अजहरुद्दीन ने दिया जवाब
विश्व कप टीम में न चुने जाने के बाद आनन-फानन में संन्यास लेने वाले बल्लेबाज अंबाती रायडू ने हैदराबाद क्रिकेट एसोसिएशन (HCA) पर भ्रष्टाचार के आरोप लगाए हैं। अंबाती रायडू ने तेलंगाना के निगम प्रशासन मंत्री केटी रामाराव से हस्तक्षेप करने के लिये कहा। रायडू ने ये आरोप अपने उस ऐलान के एक दिन बाद लगाए हैं, जिसमें उन्होंने हैदराबाद के लिए प्रथम श्रेणी क्रिकेट से कुछ महीने का ब्रेक लेने की बात कही है। रायडू ने ट्विटर का सहारा लेते हुए एचसीए के कई सदस्यों के खिलाफ भ्रष्टाचार निरोधक ब्यूरो (एसीबी) के मामले लंबित होने का आरोप लगाया।
Hello sir @KTRTRS, I request u to plz look into nd address the rampant corruption prevailing in hca. Hw can hyderabad be great when it’s cricket team is influenced by money nd corrupt ppl who hav numerous acb cases against them which are being swept under the carpet.
रायडू ने ट्वीट कर लिखा, ‘हैलो सर केटी रामाराव, मेरा आपसे आग्रह है कि कृपया एचसीए में बड़े पैमाने पर व्याप्त भ्रष्टाचार पर ध्यान देकर उसका निदान करें। हैदराबाद कैसे शानदार प्रदर्शन कर सकता है जबकि उसकी क्रिकेट टीम पैसे और भ्रष्ट लोगों से प्रभावित हैं जिनके खिलाफ एसीबी के कई मामले हैं जो कि दबाये जा रहे हैं।
इस बीच एचसीए (HCA) अध्यक्ष मोहम्मद अजहरुद्दीन ने रायडू को निराश क्रिकेटर करार देते हुए भ्रष्टाचार के बयानों को नकार दिया। पूर्व भारतीय कप्तान अजहरुद्दीन ने कहा कि रायडू एक निराश खिलाड़ी हैं और वर्ल्ड कप से पहले टीम चुने जाने के समय भी उन्होंने थ्रीडी ग्लास के चश्मे वाला बयान दिया था। बता दें कि हाल ही में अजहरुद्दीन हैदराबाद क्रिकेट संघ के अध्यक्ष चुने गए हैं।
भारत की तरफ से 55 एकदिवसीय अंतरराष्ट्रीय और छह टी20 अंतरराष्ट्रीय खेलने वाले रायडू ने जुलाई में विश्व कप के दौरान अंतरराष्ट्रीय क्रिकेट से संन्यास लेने की घोषणा की थी लेकिन अगस्त में उन्होंने अपना फैसला बदल दिया था। रायडू ने विजय हजारे ट्रॉफी और सैयद मुश्ताक अली ट्रॉफी टूर्नामेंटों में हैदराबाद की अगुवाई की। रिपोर्टों के अनुसार रायडू ने शुक्रवार को प्रथम श्रेणी क्रिकेट नहीं खेलने का ऐलान भी कर दिया।
पिछला लेखकांग्रेस ने महाराष्ट्र में भाजपा सरकार को बताया “नाजायज”, कहा- फ्लोर टेस्ट से भाग रही BJP
अगला लेखअजीत पवार ने मोदी, शाह सहित कई BJP नेताओं को दिया धन्यवाद, महाराष्ट्र में स्थाई सरकार का दावा
डे-नाइट टेस्ट में भारत ने बांग्लादेश को पारी और 46 रन से हराया, 2-0 से सीरीज पर किया कब्जा
बांग्लादेश PM पहले डे -नाइट टेस्ट मैच का उद्घाटन करने कोलकाता पहुंची, ममता से करेंगी मुलाकात